ગણતરીના કલાકો-મિનિટોમાં સેટેલાઈટ અને દુનિયાની નજરથી બચીને કેવી રીતે વિસ્ફોટ કરવા, તેમાં આવતાં વિઘ્નો વગેરેનું થ્રિલ સેટ કરેલું લાગે છે, છતાં હળવી હળવી મજા તો આવ્યા જ કરે છે. આટલા સંવેદનશીલ મિશન પર કામ કરતા લોકો આ હદે ગાફેલ હોય અને એમનું કોઈ સિક્યોરિટી કવર ન હોય એ જોઈને થ્રિલ ફીલ કરવાને બદલે હસવું આવવા માંડે. જો ટટપૂંજિયા જાસૂસો આટલી સહેલાઈથી આખા પ્રોગ્રામમાં ભાંજી મારી શકતા હોત તો-તો ભારતે સાયન્સ-ડિફેન્સમાં આટલી પ્રગતિ ક્યારેય કરી જ ન હોત!